Document ID: 31999R2719

KOMISSION ASETUS (EY) N:o 2719/1999,
annettu 20 päivänä joulukuuta 1999,
neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1431/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94(1), sellaisena kuin se on viimeksi muutettuna komission asetuksella (ETY) N:o 2198/95(2), ja erityisesti sen 7 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(3), sellaisena kuin se on viimeksi muutettuna komission asetuksella (EY) N:o 2916/95(4), ja erityisesti sen 15 artiklan,
sekä katsoo seuraavaa:
1) Komission asetuksessa (EY) N:o 1431/94(5), sellaisena kuin se on viimeksi muuttuna asetuksella (ETY) N:o 1514/97(6), vahvistetaan asetuksessa (EY) N:o 774/94 säädetyn tuontijärjestelmän soveltamista koskevat yksityiskohtaiset säännöt siipikarjanliha-alalla.
2) tietyistä maista tuotavien tuotteiden paremman valvonnan varmistamiseksi todistushakemuksen jättämisen yhteydessä olisi vaadittava hankintasopimuksen esittämistä.
3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1431/94 4 artiklan 1 kohdan jälkeen kohta seuraavasti:
"1a Todistushakemukseen on liitettävä hankintasopimus, jossa täsmennetään, että siipikarjanlihatuote on toimitettavissa pyydetystä alkuperäispaikasta ja pyydetyn määrän osalta Euroopan unionin alueelle kiintiön voimassaoloaikana.
Tätä kohtaa sovelletaan ainoastaan ryhmien 1, 2 ja 4 tuotteisiin ja kiintiön voimassaoloaika on artiklan 5 määritellyn mukainen."
2 artikla
Tämä asetus tuleee voimaan 1 päivänä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1999.

Labels: 3
17